# JEGYZŐKÖNYV

**Српска Самоуправа у Будаершу,**

#  BUDAÖRSI SZERB ÖNKORMÁNYZAT

**2018. november 29-i üléséről**

**Helyszín, időpont:** Budaörsi Polgármesteri Hivatal, III. emelet 322-es iroda.

 2040 Budaörs, Szabadság út 134. 1500 óra

**Jelen vannak:** Aleksandric Remeli Marina elnök

 Bacsi Katarina elnök-helyettes, jegyzőkönyv-hitelesítő

**Távol maradt:** Horváth Andrea

**Jegyzőkönyvvezető:** dr. Sándor Anett

**Aleksandric Remeli Marina elnök:** Megállapítja a határozatképességet, az ülést megnyitja. Ismerteti a meghívón szereplő napirendi pontokat. Továbbá tájékoztatja a tagokat, hogy a 4. napirendi pont „Beszámoló irodaszerek beszerzéséről” c. előterjesztést visszavonja.

A testület a javaslatot **2 egyhangú igen** szavazattal támogatta a módosított napirendet és az alábbi határozatot hozta:

**44/2018. (XI. 29.) BSZÖ sz. határozat**

**Napirend**

1.) Microsoft Office előfizetés vásárlása

2.) Merevlemez vásárlása

3.) Porszívó vásárlása

**Napirend előtt:**

**Aleksandric Remeli Marina elnök:**Tájékoztatja a megjelenteket, hogy a 30/2018. (VI. 18.) BSZÖ sz. határozattal elfogadott Néptáncos est program 2018. december 14-én kerül megrendezésre. Utána tartanak egy kis karácsonyi ünnepséget is azok számára, akik a rendezvényen részt vesznek.

**Napirend tárgyalása:**

**1.) Microsoft Office előfizetés vásárlása**

**Aleksandric Remeli Marina elnök:** Ismertette az előterjesztést.

A testület **2 egyhangú igen** szavazattal az alábbi határozatot hozta:

**45/2018. (XI. 29.) BSZÖ sz. határozat**

**Microsoft Office előfizetés vásárlása**

A Budaörsi Szerb Önkormányzat képviselő-testülete úgy dönt, hogy egy éves Microsoft Office programcsomag előfizetést vásárol, melyre 14.990 Ft-ot biztosít a 2018. évi önkormányzati működési támogatás terhére.

**2.) Merevlemez vásárlása**

**Aleksandric Remeli Marina elnök:** Ismertette az előterjesztést.

A testület **2 egyhangú igen** szavazattal az alábbi határozatot hozta:

**46/2018. (XI. 29.) BSZÖ sz. határozat**

**Merevlemez vásárlása**

A Budaörsi Szerb Önkormányzat képviselő-testülete úgy dönt, hogy 1 db legalább 2 TB-os merevlemezt vásárol, melyre 45.000 Ft-ot biztosít a 2018. évi állami működési támogatás terhére.

**3.) Porszívó vásárlása**

**Aleksandric Remeli Marina elnök:** Ismertette az előterjesztést. Továbbá tájékoztatja a tagokat, hogy az állami működési támogatásból egyéb költségek miatt csak 33.000 Ft-ot tudnak felhasználni a porszívó megvásárlására, így az előterjesztésben szereplő határozati javaslatban az összeget módosítani szükséges. Kéri, hogy a módosított összeggel fogadják el a határozati javaslatot.

A testület **2 egyhangú igen** szavazattal az alábbi határozatot hozta:

**47/2018. (XI. 29.) BSZÖ sz. határozat**

**Porszívó vásárlása**

A Budaörsi Szerb Önkormányzat képviselő-testülete úgy dönt, hogy 1 db porszívót vásárol, melyre 33.000 Ft-ot biztosít a 2018. évi állami működési támogatás terhére.

**Aleksandric Remeli Marina elnök**: Több napirendi pont nem lévén, megköszönte a résztvevők megjelenését, az ülést 1525-kor bezárta.

**k.m.f.**

 **Bacsi Katarina Aleksandric Remeli Marina**

 **jegyzőkönyv-hitelesítő elnök**